বদরখালীতে সমিতি সংগঠিত করার অনুকুলে তৎকালীন চট্টগ্রাম বিভাগের কমিশনারের সুপারিশ ক্রমে ১৯২৮ সালের ৬ আগষ্ট কোলকাতা গেজেটে প্রকাশিত ১৫২০৮ (বন) নং নোটিফিকেশনের মাধ্যমে বদরখালী মৌজার ৩৯১০.৪০ একর জমি সরকার বন বিভাগ হতে ছেড়ে দেন। উল্লেখিত ৩৯১০.৪০ একর জমি সমিতি গঠনের সপক্ষে কার্যত: নির্ধারিত হলে ১৯২৯ সালের ২৭ মার্চের ৫১৭৫ নং আরএস স্মারক মূলে অনুমোদিত প্রস্তাবানুসারে ১৯৩০ সালে আইনানুগ ভাবে গঠিত হয়‘‘ বদরখালী সমবায় কৃষি ও উপনিবেশ সমিতি’’।